**Akcijos „Henkel Rimi“ rengimo sąlygos:**

1. **AKCIJOS ORGANIZATORIUS IR KOORDINATORIUS**
   1. Akcijos užsakovas ir prekių platintojas yra SIA „Henkel Latvia“, toliau tekste „Užsakovas“, bendrovės įmonės kodas 40003253247, adresas Gustava Zemgala g. 76, LV-1039, Ryga, Latvija.
   2. Užsakovo vardu ir atstovaudamas jo interesus su Akcija susijusius veiksmus vykdo koordinatorius UAB „RIMI LIETUVA“, įmonės kodas 123715317, Spaudos g. 6-1, LT-05132 Vilnius, toliau tekste „Koordinatorius“.
   3. Užsakovo vardu ir atstovaudamas jo interesus Akcijos prizų distribuciją vykdo prizų koordinatorius UAB „MakesYouLocal“, įmonės kodas 304185357, adresas Teatro g. 9b-19, LT-03107 Vilnius, toliau tekste – „Prizų koordinatorius“.
2. **AKCIJOS VIETA**
   1. Akcijos vykdymo vietos yra „Rimi“ prekybos tinklo parduotuvės, esančios Lietuvos teritorijoje ir „Rimi“ el. parduotuvė, kurioje prekiaujama Akcijos produktais.
3. **AKCIJOS TRUKMĖ**
   1. Akcija vyksta nuo 2021 m. rugpjūčio 3 d. (pirmoji Akcijos diena) iki 2021 m. rugpjūčio 30 d. (paskutinė Akcijos diena).
   2. Akcijos prekės gali būti parduodamos ir iki šiose taisyklėse nurodytos datos ar po jos, tačiau jų įsigijimas nesuteikia teisės dalyvauti Akcijoje.
4. **AKCIJOS DALYVIAI**
   1. Akcijoje turi teisę dalyvauti visi fiziniai asmenys, sulaukę 18 metų ir vyresni, gyvenantys Lietuvos Respublikos teritorijoje ir Akcijos laikotarpiu (nuo 2021 08 03 iki 2021 08 30) įsigiję 2 (du) ir daugiau „Rimi“ prekybos tinkle bei el. parduotuvėje [www.rimi.lt](http://www.rimi.lt) parduodamų „Persil“, „Rex“, „Perwoll“, „Silan“, „Mini Risk“, „K2r“, „Somat“, „Pur“, „Clin“, „Bref“, „Bobas”, „Gliss“, „Nature Box“, „Syoss“, „Fa“, „Taft“ , „Palette“, „Schwarzkopf“, „Beology“, „Got2b“, „Schauma“, „Gliss Color“, „Barnangen“ produktų su „Mano Rimi“ kortele.
   2. Akcijoje dalyvauja tik tos ,,Mano Rimi“ lojalumo kortelės, kurių turėtojai registruodami lojalumo kortelę yra sutikę, jog jų asmens duomenys bus tvarkomi Akcijų organizavimo tikslais.
   3. Akcijoje negali dalyvauti UAB „MakesYouLocal“ ir UAB „RIMI LIETUVA“ darbuotojai.
5. **PRIZŲ FONDAS:**
   1. Galimi prizai:
      * 4 (keturios) ,,Rimi“ dovanų kortelės. Kiekvienos kortelės vertė 250 EUR (du šimtai penkiasdešimt eurų).
      * 20 (dvidešimt) produktų rinkinių. Kiekvieno rinkinio vertė yra 65,13 EUR (šešiasdešimt penki eurai ir trylika centų).

Rinkinį sudaro:

* 1 (viena) pakuotė ,,Persil Discs Color“ kapsulių;
* 1 (vienas) skalbinių minkštiklis ,,Silan Fresh Sky“, 900 ml;
* 1 (viena) pakuotė ,,Somat Gold“ indaplovių tablečių, 54 vnt.;
* 1 (vienas) skystas skalbiklis ,,Perwoll Color“;
* 1 (vienas) WC gaiviklis ,,Bref SVR Lemon“, 2\*50 g;
* 1 (vienas) ,,Syoss Keratin“ šampūnas, 440 ml;
* 1 (vienas) ,,Fa SG C&O Cacao“ dušo kremas, 250 ml;
* 1 (vienas) ,,Taft Power Cashmere“ plaukų lakas, 250 ml;
* 1 (vienas) ,,Nature Box Avocado“ šampūno papildymas, 500 ml;
* 1 (viena) ,,Gliss TRT Jar 4 IN 1 Miracle Shine“ plaukų kaukė, 400 ml.

1. **DALYVAVIMO SĄLYGOS**
   1. Asmenys, norintys dalyvauti Akcijoje ir laimėti vieną iš Akcijos prizų, privalo atitikti šių taisyklių 4 punkte aptartas sąlygas, turi galimybę laimėti Žaidimo prizus, nurodytus punkte 5.1.
   2. Vienas dalyvis gali dalyvauti Akcijoje neribotą kiekį kartų, kiekvieną kartą įsigydamas bent du Akcijos produktus. Atsiimant prizą, reikės pateikti „Mano Rimi“ lojalumo kortelę.
   3. Jei prizo laimėtojas atsiimant prizą negali pateikti „Mano Rimi“ lojalumo kortelės, kuri buvo užregistruota perkant Akcijos produktus ar nepateiks kitų reikalingų dokumentų, prizas nebus išduotas.
2. **AKCIJOS EIGA, LAIMĖTOJŲ NUSTATYMAS**
   1. 2021 m. rugsėjo 1 dieną bus vykdomas 1 (vienas) prizų traukimas, kuriame dalyvaus asmenys, įvykdę Akcijos sąlygas, išdėstytas šių taisyklių 6 punkte.
   2. Jo metu, remiantis atsitiktinumo principu, bus nustatyti 24 (dvidešimt keturi) laimėtojai ir jiems atiteks 5 punkte nurodyti prizai. Taip pat bus nustatyti 4 (keturi) rezerviniai ,,Rimi“ dovanų kortelių laimėtojai.
3. **LAIMĖTOJŲ SKELBIMAS**
   1. Akcijos laimėtojų „Mano Rimi“ lojalumo kortelių numerai bus paskelbti interneto svetainėse [www.rimi.lt](http://www.rimi.lt/) per 5 darbo dienas po prizų traukimo ir bus ten laikomi 3 savaites po paskutinės lošimo dienos.
   2. Su Akcijos laimėtojais Koordinatorius susisieks asmeniškai telefonu arba elektroniniu paštu, todėl Koordinatoriaus teisėtai tvarkomi „Mano Rimi“ lojalumo kortelių turėtojų asmens duomenys nėra ir nebus perduodami Organizatoriui ir/ar Prizų Koordinatoriui.
4. **PRIZŲ ATSIĖMIMAS**
   1. Laimėtojai, norintys gauti prizus, iki 2021 rugsėjo 24 d. , Akcijos Prizų Koordinatoriui turi pateikti lojalumo kortelę „Mano Rimi“, kuri buvo panaudota perkant Akcijos produktus.
   2. Laimėtojai, gyvenantys Vilniuje iki 2021 m. rugsėjo 24 d. turi atvykti į UAB „MakesYouLocal“ biurą Vilniuje, Teatro g. 9b-19. Prizai gali būti atsiimti darbo dienomis nuo 13.00 iki 17.00 val.
   3. Gyvenantiems ne Vilniuje, prizai bus siunčiami Akcijos Organizatoriaus sąskaita.
   4. Atsiėmę prizą, laimėtojai neturi teisės kreiptis į Akcijos rengėjus ar kitas instancijas su pretenzijomis dėl prizų.
   5. Akcijos rengėjai neatsako už galimus prizų laimėtojų nuostolius, patirtus naudojant prizus.
   6. Prizas nekeičiamas į kitą prizą ar grynuosius pinigus.
   7. Akcijos rengėjai neatsako už Akcijos dalyvių pašalinimą iš lošimo ir prizų neišdavimą, jei Akcijos dalyvis nesilaiko šių taisyklių, jo pateikta informacija yra neteisinga ar netiksli.
   8. Rimi dovanų kortelės, kurios bus neatsiimtos iki 2021 m. rugsėjo 24 d. bus perduotos rezerviniams laimėtojams, kurie galės korteles atsiimti iki 2021 m. spalio 1 d.
5. **SKUNDŲ PATEIKIMO IR NAGRINĖJIMO TVARKA**
   1. Akcijos dalyviai turi teisę iki 2021 spalio 13 d. teikti skundus dėl Akcijos eigos. Skundus galima pateikti Akcijos Prizų Koordinatoriui raštu, adresu UAB „MakesYouLocal“, adresu Teatro g. 9b-19, LT-03107 Vilnius, Lietuva, tel. +370 623 53455, el. paštas loterijos@makesyoulocal.com.
   2. Visi pateikti skundai bus nagrinėjami ir Akcijos dalyviams atsakymai pateikti per 30 kalendorinių dienų, skaičiuojant nuo raštiško skundo gavimo dienos.
6. **PAPILDOMA INFORMACIJA**
   1. Papildoma ir išsami informacija apie Akciją teikiama telefonu +370 623 53455 ar el. paštu loterijos@makesyoulocal.com.